text: Or vous dirai que Griiois firent.
   Tout communement s'assentirent
   K'à Cléomadès offerroient
   K'à ses besoins le serviroient
   Pour garder son cors et s'onnour.
   Devant lui et grant et menour
   Sont venu, et offert li ont
   K'à son vouloir le serviront,
   Et quant li plaist que il les mant,
   Car il sont tout à son commant.
   Cors et avoir entirement
   Offrent à son commandement,
   Et dient bien que commander
   PageV01P282
   Lor puet, et que tout sans mander
   Iront vers lui s'il a besoigne :
   Ce ne lairoit pour nule essoigne.
  